சிரிப்பதும்..  வேண்டும்,,  மழை நின்ற

சிரிப்பதும்.. வேண்டும்,, மழை நின்ற கிரிகாசன் சிரிப்பதும் அழுவதும் ஏன்??.. வேண்டும் சக்தி.. மழை நின்ற அதிகாலை நேரம்! ! 01.! சிரிப்பதும் அழுவதும் ஏன்??!  நீலமுகிலோடும் வானிலெழுந்திடும்! நித்திய சூரியனே - நினைப்! போலும் ஒளியுடன் வாழும்மனிதரும்! பாரிலிருக் கையிலே! கால விதியிதோ மாலைமதி கெட்டு! காணும் பிறை யொளியாய்-பலர்! கோல மழிந் துயிர் கொள்ளும் துயருடன்! கூடியிருப்ப தென்ன?! மாலை மலர்ந்திடும் பூக்களும் உண்டதை! மேவி இருள் பரவும் - அதி! காலை மலர்களின் வாழ்வு ஒளிர்ந்திடும்! காணும் இரண்டுவிதம்! சாலை யோரம்மரம் கீழும் வாழ்ந்துவரும்! சந்ததி யொன்றிருக்கும் - பக்கம்! மேலு யரும்மாடி மெல்லிய பஞ்சணை! மீது துயில் சிலர்க்கும்! கானமிடும் நல்ல வானில் குருவிகள்! ஊர்வலம் செய்யழகும் அங்கு! கூனல் நிமிர்முகில் கூட்டங்கள் பஞ்சென! கோலமிடும் எழிலும்! தேனொளி மின்னிட வானிடை ஆயிரம்! தீபங்கள் வைத்தவளோ - மன! மானது ரம்மிய மாகக் களித்திட! மஞ்சள் நிலவு வைத்தாள்! ஆனதி வைசெய்த தேவியும் ஏனங்கு! அத்தனை கோபங்கொண்டு - பல! மான இடியுடன் பூமிஅதிர்ந்திட! மின்னலை கொண்டுவைத்தாள்! வானம் அழுவது போல மழையுடன்! வாரிப் புயலடித்து - பெரி! தான முரண்படும் பேய்மழை ஊதலும்! ஏனோ நிகழவிட்டாள்! பூவழுதால் இதழ்தேன்வழியும் அதைப்! பூவுலகே யறியும் - அலை! மேவுகடல் மீது மீனழுதால் அலை! யோடு கலந்துவிடும்! தாவும் முயல் என்றும் தாவியோடவேண்டும்! தப்பிப் பிழைப்பதற்கும் - விதி! யாவும் குறையின்றி சாதுவெனப் பிறந்! தாலும் துயர் இருக்கும்! பூவும் உதிர்ந்திடப் பொல்லாப் புயல்வந்து! பற்றிடத் தேவையில்லை - மலர்க்! காவும் மலைதொட்டு வீசும்தென்றல் தொட! வீழும் விதிமுடியும்! நோவும் அழுதிட நூறுதுன்பங்களும்! நெஞ்சில் குடியிருக்கும் -இதை! யாவும் அறிந்திடில் தோன்றும் எண்ணங்களில்! உண்மை நிலைதிகழும் ! ! 02.! வேண்டும் சக்தி! ! அழகான ஓடை அதிலோடும்நீரும்! அரும்பான மலர் போலும் வாழ்வும் ! எழவானில் வெயிலும் ஒளிர்கின்ற கதிரும் ! இதை மிஞ்சும் விதமான அறிவும் ! விழ வாடும்பூக்கள் விரிகிற முகைகள் ! விதமாக துயர்போக மகிழ்வும் ! பழமோடு தேனும் பருகும்நற் சுவையும் ! படர்கின்ற மனம் வேண்டும் தாயே! ! கொதிகின்ற நீரும் குளிர் கூடும்பனியும் ! கொத்தும் வல்லூறாகக் குணமும் ! மதிவானில் குறையும் மழைதூற துளியும் ! மணல்வீழும் நிலை தாழவேண்டாம் ! கதியோடு புயலும் கடல் கொண்ட சினமும் ! கரை ஏறக் குடிகாணும் அழிவும் ! விதியாக வேண்டாம் வினைதீர்க்கும் தேவி ! வியக்கும் நற்பெரு வாழ்வுவேண்டும் ! நகை சிந்தும் போது நான்கொள்ளும் இன்பம் ! நல்லோர்க்கு இன்னல்கள் ஆகா ! வகையன்பு கொள்ளும் வாழ்வொன்று வேண்டும் ! வருந்தாத உள்ளங்கள் வேண்டும் ! பகையொன்று வேண்டாம் பரிதாபம்வேண்டாம் ! பழமென்று இனிதான உறவும் ! புகைகொண்டுதீயும் பொழுதொன்று வேண்டாம் ! புன்னகை புன்னகை வேண்டும் ! குயிலோசை கூவும் குரலின்பந் தானும் ! கனிவோடு காதோரம் செல்லும் ! வெயில் வீழும் மலையில் வீச்சோடு அதிரும் ! விளைவான எதிரோசை வேண்டாம் ! பயிலும் நற்கலைகள் பாம்பாக வேண்டாம் ! படும்தூறல் மழைகண்ட தோகை ! ஒயிலாக ஆடும் ஒய்யாரம் போதும் ! உளம்மீது மகிழ்வொன்றே வேண்டும் ! ! 03.! மழை நின்ற அதிகாலை நேரம்! - தடதட எனஇடி தொலைவெழக் கருமுகில் ! தரும்மழை ஓய்ந்துவிட ! திடுதிடு மெனமனம் திகிலுறப் பெரும்புயல் ! தீர்ந்தொரு அமைதிபெற ! சிடுசிடு என மனம் சினந்தவள் முகமெனச் ! சிவந்திடும் வான்வெளிக்க ! வெடவெட எனக்குளிர் வீசிடும் காற்றிடை ! விடியலில் வெளிநடந்தேன் ! கலகல வென ஒலி எழுமதி காலையில் ! கதிரவன் வரும்திசையில் ! பளபள எனும்ஒளி பரவிட இருளவன் ! பயமெழத் தலை மறைந்தான் ! கொளகொள எனநீர் கொட்டிய மழைவிடக் ! கூடிய தூவானம் ! சிலபல துளிகளைச் சிதறிடத் தூறலில் ! சிணு சிணுத்திடக் காணும் ! சலசல எனும்குளி ரோடையில் மழைவிழச் ! சடுதியில் நீர் பெருகி ! கிளுகிளு எனநகை புரிபவள் போல்மனக் ! கிளர்வுடன் அதுவிரைய ! மளமள எனவளர் மரங்களும் நீரிடை ! மலர்களும் சருகுதிர்த்தே ! விழவிழ விரிந்திடும் இயற்கையின் அலையெனும் ! வியனுறு கலை வியந்தேன் ! வகைவகை யெனப்பல மலர்விரி சுனையிடை ! வடிவுடன் தாமரைகள் ! தகதக எனஒளிர் கதிரவன் தனையெண்ணித் ! தளர்வுற இதழ் விரியும் ! பளபள எனவெயில் பகலென வருமுதல் ! பறவைகள் துயில் கலையும் ! படபட என அவை பரப்பிய சிறகுடன் ! பறந்திடும் வான் வெளியும் ! கடகட வெனஉருள் காளைகள் வண்டியில் ! கவினுறு சந்தமெழும் ! அடியடியென அவன் அதட்டியும் நடைதரும் ! அழகினை அவைபேணும் ! மடமட எனமது வருந்திய வண்டினம் ! மலர்களில் மயங்கிவிடும் ! கொடுகொடு வெனச்சிறு குழந்தைகள் அன்பினை ! கொண்டிட அழதுகொழும் ! எழஎழ விழுந்திடும் சிலந்தியும் வலைதனில் ! எழும்விழும் பின்னுயரும் ! அழஅழ ஆவதுஎதுவுமே இலையென ! அடுத்ததை செய உணர்த்தும் ! குளுகுளு எனப் பொழில் குளிர்வினை யெடுமலர் ! குலவிடும் இனிதென்றலும் ! குறுகுறு எனமனம் கொளும்சுக உணர்வினைக் ! கொண்டிடச் செய்தகலும்